Свой творчы шлях К. Крапіва пачаў як паэт-сатырык. Першы твор – вершаваны фельетон “Жылі-былі”, быў надрукаваны ў 1922 г. у газеце “Красноармейская правда”. Беларускамоўны твор – сатырычны верш “Сваты”, з’явіўся на старонках “Савецкай Беларусі” 23 мая 1922 г. Неўзабаве ў свет выйшлі кнігі сатыры і гумару “Асцё” (1925), “Крапіва” (1925), “Біблія” (1926) і інш., у якіх выразна выявіліся востры гумар, сатыра і надзённасць.